stanford-oval/wikipedia huggingface dataset:
Parhaan laulun Oscar-palkinto
Voittajat ja ehdokkaat > 2020-luku

| Vuosi | Sävellys | Sanoitus | Laulu | Elokuva | Muut ehdokkaat |
| --- | --- | --- | --- | --- | --- |
| 2020 | H.E.R. ja Dernst Emile II | H.E.R. ja Tiara Thomas | ”Fight for You” | Judas and the Black Messiah |  ”Hear My Voice” – The Trial of the Chicago 7 – säv. Daniel Pemberton, san. Daniel Pemberton ja Celeste Waite  ”Husavik” – Eurovision Song Contest: The Story of Fire Saga – säv. ja san. Savan Kotecha, Fat Max Gsus ja Rickard Göransson  ”Io sì (Seen)” – The Life Ahead – säv. Diane Warren, san. Diane Warren ja Laura Pausini  ”Speak Now” – One Night in Miami... – säv. ja san. Leslie Odom Jr. ja Sam Ashworth |
Pietarsaaren raastuvanoikeus

Pietarsaaren raastuvanoikeus toimi vuosina 1653–1993 ensimmäisen asteen tuomioistuimena Pietarsaaren kaupungissa.
Vuonna 1653 Pietarsaaren kaupunki sai hallintoelimekseen maistraatin. Maistraatti toimi tuolloin raastuvanoikeuden nimellä. Pormestari toimi oikeuden puheenjohtajana, ja oikeuden istunnot pidettiin kaupungin raatihuoneella. Vuonna 1978 Pietarsaaren raastuvanoikeus siirtyi valtiolle. Vuonna 1993 raastuvanoikeudet lakkautettiin ja niiden tilalle tulivat käräjäoikeudet.
Seraina Boner

Seraina Boner vuonna 2015.
Seraina Boner (s. 11. huhtikuuta 1982 Davos) on sveitsiläinen maastohiihtäjä.
Boner sijoittui Sotšin olympialaisissa 2014 perinteisen hiihtotavan parisprintissä seitsemänneksi ja vapaan hiihtotavan 30 kilometrin yhteislähtökilpailussa yhdeksänneksi. Falunin MM-kilpailuissa 2015 hän oli vapaan hiihtotavan parisprintissä seitsemäs, 10 kilometrin vapaan kilpailussa yhdeksäs ja 30 kilometrin perinteisen hiihtotavan kilpailussa viidestoista.
Boner kilpaili maastohiihdon maailmancupissa ensimmäisen kerran Davosissa 8. joulukuuta 2002. Bonerin paras maailmancupin sijoitus on 11:s sija, jonka hän saavutti Szklarska Poręban 10 kilometrin perinteisen hiihtotavan yhteislähtökilpailussa tammikuussa 2014. Sveitsin mestaruuskisoissa Boner on voittanut yhden kultamitalin.
Aiheesta muualla

Seraina Bonerin kotisivut (Arkistoitu – Internet Archive)
Runes of Magic

| Runes of magic |
| --- | --- |

Kehittäjä:  Runewaker Entertainment
Julkaisija:  Frogster Interactive
Jakelija:  Steam
Julkaistu:  19. maaliskuuta 2009
Lajityyppi:  MMORPG
Pelimuoto:  moninpeli
Ikäluokitus:  ESRB: Teini-ikäisille  PEGI 12  USK 12 
Alusta:  Windows
Jakelumuoto:  kiintolevy
Lisää peliartikkeleitaVideopelien teemasivulla
Infobox OK  : 
Runes of Magic on ilmainen online-roolipeli, jonka beta päättyi 19. maaliskuuta 2009. Runes of Magic on ladattavissa ilmaiseksi, eikä peliin liity kuukausimaksuja, sillä sen ylläpito on rahoitettu oikealla rahalla ostettavilla palveluilla ja esineillä, eli niin kutsutuilla mikromaksuilla.
Runes of Magic on World of Warcraftin kaltainen näppäinkomennoiltaan, ohjaukseltaan ja valikoiltaan. Peliin on tarjolla paljon ilmaisia lisäosia (engl. addons), joilla peliä saa muokattua mieleisekseen. Peliin on otettu runsaasti vaikutteita suosituista peleistä, kuten edellä mainitusta World of Warcraftista. Runes of Magiciin kuuluu kymmenen eri hahmoluokkaa: Warrior, Knight, Priest, Rogue, Scout, Mage, Druid, Warden, Champion ja Warlock.
Ensimmäinen iso päivitys oli nimeltään The Rise of the Demon Lord. Tässä päivityksessä peliin ei lisätty mitään merkittäviä muutoksia, mutta tasokatto nostettiin 52:een. Mukana tuli uusia instansseja ja alueita.
Toisen päivityksen, The Elven Prophecyn myötä peliin lisättiin uusi rotu, haltiat (engl. elves). Haltioilla pystyy käyttämään kaikkia aiempia luokkia, mutta myös kahta uutta, Warden ja Druid. Warden korvaa Knightin ja Druid on kuin Priest. Warden on myös ainoa luokka, jolle saa lemmikin (esim. Spirit of the Oak). Muita päivityksessä tulleita lisäyksiä olivat uudet instanssit (engl. instances) ja uudet alueet. Pelin tasokatto nousi 55:een.
Kolmas päivitys, The Elder Kindoms julkaistiin 22. huhtikuuta 2010. Päivityksessä tasokatto nostettiin 58:een, alueita tuli lisää ja uuden vaihtoehdon myötä instansseissa vaikeusastetta voi säätää.
Neljäs päivitys, Lands Of Despair julkaistiin 16. kesäkuuta 2011. Päivityksessä tasokatto nostettiin 67:ään ja alueita tuli lisää. Joulukuussa 2011 tuli pienpäivitys joka nosti tasokaton 70 lv:iin.
Uusin päivitys, Fires of Shadowforge julkaistiin 12.6.2012. Päivitys lisäsi peliin uuden rodun, kääpiöt (Dwarves) sekä kaksi uutta hahmoluokkaa (Champion ja Warlock). Tasokatto nousi 72:een.
Rodut ja hahmoluokat > Rodut

Ihmiset (Humans)
Haltiat (Elves)
Kääpiöt (Dwarves)
Selvennöstä: 1h:yhden käden ase, 2H:kahden käden ase. Axe:kirves, Sword:miekka, Hammer:nuija, Dagger:tikari, Projectile:heittoväline esim. tikari tai kivi, Bow:pitkäjousi, Crossbow:jalkajousi, Wand:yhden käden taikasauva, Staff:kahden käden taikasauva. Plate:levypanssari, Chain:rengaspanssari, Leather:nahkapanssari, Cloth:vaatepanssari. DPS: damage dealer, se joka hyökkää. Healer: parantaja, pitää yllä HP:tä eli Health Pointeja joista elämä riippuu. Tankki: se jonka kimppuun tekoälyvastustajan toivotaan käyvän jotta muut saavat olla rauhassa. Range: maksimi hyökkäysetäisyys.
Crafting

Hahmoluokkiensa lisäksi pelin hahmot voivat kehittää erilaisia rakennus- ja keräilytaitoja, joiden avulla ne voivat valmistaa erilaisia varusteita ja hetkellisesti hahmon ominaisuuksia parantavia ruokia ja alkemiatuotteita. Samanlaisia tavaroita ei useimmiten pysty ostamaan tekoälyhahmoilta (NPC), joten rakentelu on monille pelaajille hyvä tapa tienata pelin valuuttaa, kultaa.
Kullan tienaamiseen tarvitaan käytännössä kuitenkin yleensä korkea taitotaso, koska craftattu on harvoja poikkeuksia lukuun ottamatta instansseista tippuvia varusteita heikompi (esimerkiksi level 55 Demon Stronghold gear voittaa kaiken 70-level craftatun gearin) mistä seuraa että matalalevelisille hahmoille varusteita etsivät usein ennemmin hakevat ne 30–60 minuutin urakalla vastaavan tasoisesta instanssista ja näin ollen cratattu gear kiinnostaa vain harvoja aloittelijoita jos edes heitä.
Crafteri ei siis käytännössä voi saada kovin paljoa kultaa ennen kuin taito saavuttaa levelin 80, josta eteenpäin craftattu gear on itse asiassa joiltakin osin varsin hyvää eivätkä instanssi-vaihtoehdot ole enää yhtä helposti pelaajien ulottuvilla joten jopa moni endgamer päätyy ostamaan craftattua gearia uuden chapterin alussa. Rakennustaitojen kehittäminen on kuitenkin hidasta, ja jokaisella hahmolla voi olla vain yksi huippuunsa kehitetty rakennustaito. Se myös yleensä maksaa kohtuullisesti, eikä rahoja useimmiten saa takaisin lopputuloksen myymällä, sillä matalilla tasoilla craftaaminen on suositumpaa kuin lopputuloksena syntyvä gear.
Crafting > Taitojen kehitys

Craftaukseen tarvitaan resepti (esimerkiksi "puusauva" tai "villakaapu") ja resursseja, eli erilaisia malmeja, puuta ja yrttejä, joita kasvaa joka puolella pelimaailmaa. Jokainen taito käyttää kahta eri resurssityyppiä. Esimerkiksi alkemiaan kuluu pääasiassa yrttejä ja vähän malmia, ompeluun taas puuta ja vähän yrttejä. Parhaiten taidon kehitys onnistuu sopivantasoisella reseptillä, vaikka myös alemmantasoisia reseptejä voi edelleen rakentaa. Reseptistä riippuu mitä resursseja tuotteeseen tarvitaan. Reseptejä voi ostaa niitä myyviltä npc:iltä tai löytää itse tappamiltaan hirviöiltä.
Vaikka hahmoluokka ja rakennustaidot voivat olla hyvinkin eritasoisia, rakennustaitojen kehitys seuraa yleensä alueittain hahmoluokan kehitystä: alueella, jolla on tason 30 hahmolle sopivia vastustajia ja tehtäviä, on yleensä myös tason 30 reseptien rakentamiseen tarvittavia resursseja. Tämän vuoksi esimerkiksi tason 20 hahmon voi olla vaikeaa kehittää mitään rakennustaidoistaan tasolle 35, jollei joku muu kerää tarvittavia resursseja, sillä kerääminen ei onnistu resursseja ympäröivien liian korkeatasoisten hirviöiden vuoksi.
Keräämisen lisäksi resursseja voi saada mm. opettamalla lemmikin craftaamaan Pet Hunterilta ostettavilla työkaluilla, tai kasvattamalla kasveja omassa talossa siihen tarkoitetuilla Planting Merchantilta saatavilla tarvikkeilla. Korkeamman tasoisia resursseja voi ostaa Ancient Mementoilla (tippuvat 55+ instansseista) ja parhaisiin resepteihin tarvittavia erikoisempia resursseja Honor Pointeilla jotka ovat lähinnä PVP palkinto areenoilta ja kiltojen välisistä Siege Wareista mutta saatavilla myös tekemällä harjoituksia kiltalinnan Drill Groundilla.
Kun taito on kehittynyt tarpeeksi pitkälle, uudet reseptit alkavat vaatia resurssien lisäksi myös production runeja. Production runeja on yksi laji jokaista rakennustaitoa kohti: esimerkiksi alkemiaan tarvitaan aina blend-runeja ja ruoanlaittoon activate-runeja. Production runeja saa kaikilta pelin hirviöiltä tasapuolisesti tasoon katsomatta, mutta jokainen hirviölaji tiputtaa vain yhtä lajia runeja. Blend-runeja ei siis voi saada tappamalla jääkarhuja, jos jääkarhut tiputtavat link-runeja.
Crafting > Crafting-tuotteet

Alkemia- ja ruokatuotteet ovat keskenään identtisiä, eli esimerkiksi kahta erilaista paahdettua lohta ei ole. Ruokaa voi ostaa ainoastaan toisilta pelaajilta, eikä alkemiatuotteillekaan yleensä ole pelin kauppiailta ostettavia vastineita. Sitä vastoin muiden, varusteita tuottavien taitojen, kuten tailoring eli ompelu, samannimiset ja -näköiset tuotteet voivat erota suuresti sekä ominaisuuksiltaan että arvoltaan. Pelin kauppiailla on näille tuotteille omat vastineensa, mistä johtuen huonoimpia omatekoisia tuotteita ei välttämättä saa lainkaan kaupaksi. Valmistettaessa useampia varusteita joukkoon osuu kuitenkin väistämättä myös NPC-kauppiaan valikoimaa laadukkaampia, myyntikelpoisia varusteita.
Timantit

Peliin voi ostaa oikealla rahalla timantteja, joilla taas voi ostaa erilaisia varusteita ja bonuksia peliin. Timanteista on myös mahdollista käydä kauppaa pelin sisällä sen perusvaluuttaa, pelikultaa vastaan toisten pelaajien kanssa, mutta hinnat ovat yleensä korkeita. Timanteilla voi ostaa esimerkiksi permanent mounteja (pysyviä hevosia) ilmaisiksi saatavien ja aina samalta näyttävien 30 päivän mounttejen sijaan, näyttäviä asuja, joissa ei ole valmiina statseja, mutta jotka voi lisätä omaan maagiseen vaatekaappiin josta asuja valikoimalla voi vaikuttaa siihen miltä pelissä näyttää - mitään muuta muuttamatta, ja pelkän ulkonäön takia olemassa olevia ylimääräisiä lemmikeitä. Pähkinänkuoressa kaikkeen voi lisätä näyttävämmän ulkokuoren. Timanteilla voi myös värjätä varusteita ja mounteja. Omaan taloon voi myös ostaa experience-, crafting- ja talentpoint-bonuksia joskin huonekalut joista ne saa, hiljattain poistettiin yleisestä valikoimasta (ne tulevat todennäköisesti myyntiin aikasidonnaisina tarjouksina). Timanttikauppaan tulee jatkuvasti uusia tuotteita, joten valinnanvaraa sille mihin rahansa käyttää riittää.
Timantit vaikuttavat gearin kehitykseen valtavasti koska moni asia vaatii niitä, mutta ilman oikeaa rahaakin voi todistetusti pelata: hyviä free-to-play (ei maksa oikeaa rahaa pelaamisesta) pelaajia tunnetaan aktiivisilla servereillä todella monia ja moni pay-to-playkin (oikealla rahalla timantteja ostava pelaaja) jää varsinaisen endgamen ulkopuolelle. Ilman oikeaa rahaa pelaaminen vaatii kuitenkin pelaajalta huomattavasti enemmän kärsivällisyyttä, suunnittelua ja timanttien ostamista muilta pelaajilta. Pähkinänkuoressa: kaikkea ei voi saada heti, paitsi jos maksaa. Jos toiveissa on 20 erilaisen ratsun arsenaali, endgameen pääsy ensimmäisen neljän kuukauden sisällä ilman mitään tylsää ja kärsivällisyyttä vaativaa, huippuluokan luksuslukaali 400 eri huonekalulla ja vaatekaappi täynnä hienoimpia ja harvinaisimpia muotiluomuksia, on paras hyväksyä se että peli tulee maksamaan ja joudut ostamaan timantteja oikealla rahalla. Jos taas riittää että kohtuullisella vaivalla pääset johonkin mukaan muutamassa kuukaudessa, mitään pakkoa maksamiseen ei ole.
Osa timanteilla ostettavista eduista on marginaalisia kuten vaikkapa muutama attribuutti lisää varusteeseen (jota ei kuitenkaan voi jatkaa pitkälle koska raja tulee vastaan) ja osa sellaisia ettei niitä ilman kerta kaikkiaan pääse käsiksi osaan pelin sisällöstä (kuten vaikkapa lisää damagea aseeseen tai lisää critical damagea sormuksiin) joten vaihtoehdoksi jää muilta ostaminen. Osan timanteilla ostettavasta sisällöstä pystyy korvaamaan tekemällä ahkerasti päivittäisiä daily questeja, joista saatavilla Phirius Token Coineilla noin 2/3 pelaamisen kannalta tarpeellisista tavaroista on ulottuvilla ilman varsinaisten timanttien käyttämistä, mutta ihan kokonaan pelaajien väliseltä kaupalta ei voi välttyä jos ei maksa pelaamisesta oikeaa rahaa.
Dual Class -systeemi

10. tason jälkeen pelaaja voi valita hahmolleen toisen luokan eli Secondary Classin, esimerkiksi Mage/Priest. Secondary Class pitää kehittää ensimmäisestä tasosta alkaen, kuten Primary Classikin. Molempien luokkien kaikkia taitoja ei voi käyttää yhtä aikaa, vaan niiltä avautuu tiettyjä taitoja riippuen siitä, kummalla luokalla pelaa. Ensisijaiseksi luokaksi valitun luokan taidot ovat kokonaan käytettävissä, mutta toisesta luokasta näkyvät vain General-taidot. Ensisijaisen luokan taso määrää myös hahmon toissijaisen luokan taitojen tason, sen millaisena luokka näkyy toisille pelaajille ja sen, missä laajuudessa luokan taitoja voidaan käyttää. Hahmo, jonka luokat ovat Priest-taso 20 ja Warrior-taso 15, näkyy Warrior-luokassaan tason 15 Warriorina ja tason 15 Priestinä. Priest-taidot ovat tällöin samalla tasolla kuin ne olisivat level 15 priestillä, mistä johtuu, että osa General-taidoistakaan ei välttämättä ole käytettävissä. Kun Warrior-luokan taso nousee, myös Priest-luokan taidot nousevat, kunnes ne saavuttavat todellisen tasonsa.
Päivityksen jälkeen (Lands Of Despair) pystyy myös ottamaan itselleen 3 class:in. Käytännössä kolmen hahmoluokan kehittäminen instansseissa pelattavalle tasolle vaatii kuitenkin joko runsaasti aikaa tai rahankäyttöä, ja suurin osa keskittyykin aluksi yhteen pääluokkaan ja yhteen secondaryclassiin. Nyt vuonna 2014 on tullut mahdolliseksi ottaa myös lisää vaihtoehtoisia classeja, mutta ne maksavat paljon. Vain kaksi hahmoluokkaa voi kuitenkin olla yhtä aikaa aktiivisina ja hyödyttää pelaajaa, joten "ylimääräiset" hahmoluokat lähinnä lisäävät vaihtoehtoja.
Seraminkuhankeittäjä

| Seraminkuhankeittäjä |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kuhankeittäjät Oriolidae
Suku::  Kuhankeittäjät Oriolus
Laji::  forsteni
Kaksiosainen nimi
 Oriolus forsteni  (Bonaparte, 1850) 
Katso myös
   Seraminkuhankeittäjä Wikispeciesissä   Seraminkuhankeittäjä Commonsissa 
Infobox OKNimi-testi OKIUCN-testi OK: 
Seraminkuhankeittäjä (Oriolus forsteni) on kuhankeittäjien heimoon kuuluva varpuslintu.
Levinneisyys

Seraminkuhankeittäjää tavataan Indonesiassa. Sen on raportoitu olevan suhteellisen yleinen, ja laji on luokiteltu elinvoimaiseksi.
Saukonpää

| Saukonpää |
| --- | --- |
Valtiot:  Suomi 
Paikkakunta:  Lohja
Koordinaatit:  60°34′25″N, 24°01′28″E
Järvinumero:  23.063.1.007
Mittaustietoja
Pinnankorkeus:  115,9 m 
Rantaviiva:  4 km 
Pinta-ala:  0,3 km² 
Tilavuus:  0,001 km³ 
Keskisyvyys:  3,45 m 
Suurin syvyys:  9,3 m 
 fiSaukonpää 
Saukonpää on humusjärvi Lohjan pohjoisosassa luoteisella Uudellamaalla. Sen pinta-ala on 29,7 hehtaaria. Rantaviiva on erittäin mutkitteleva. Etäisyys Lohjan keskustasta on 36 kilometriä pohjoiseen.
Maantiede

Saukonpään pituus lännestä itään on 800 metriä. Järven kaakkoisosassa sijaitsee luoto, koillisosassa sijaitsee Puttisaari. Syvin kohta sijaitsee järven kaakkoisosassa. Saukonpään rannat ovat varsin tiheään rakennetut lukuun ottamatta pohjoiseen työntyvän lahden metsäisiä ja soisia rantoja. Saukonpää on läheisessä yhteydessä pohjoispuoliseen Jäljänjärveen, jonka eteläosasta virtaa leveä laskuoja Saukonpäähän. Saukonpään lounaisosasta virtaa noin puolen kilometrin mittainen mutkainen Saukonpäänjoki etelään Antiaiseen.
Saukonpäähän kohdistuu suhteellisen vähän kuormitusta, luonnonhuuhtouman ja ilmalaskeuman osuus kuormituksesta on suuri. Saukonpään ekologinen tila on erinomainen, vesitilavuus on 1 026 000 kuutiometriä.
Saukonpää (23.063.1.007) kuuluu Tarkeelanjärven alueeseen (23.063), joka on kolmannen jakovaiheen vesistö Karjaanjoen vesistössä (23). Toinen jakovaihe on Pusulanjoen alue (23.06). Saukonpää on Karjaanjoen vesistön pohjoisia vakavesiä.
Peter Åslin

| Peter Åslin> Henkilötiedot |
| --- | --- |
Syntynyt: 21. syyskuuta 1962 Norrtälje, Ruotsi
Kuollut: 19. tammikuuta 2012 (49 vuotta) Leksand, Ruotsi
Kansalaisuus:   Ruotsi
Jääkiekkoilija
Pelipaikka:  maalivahti
Maila:  oikea
Hanska:  vasen
Pituus:  182 cm
Paino:  84 kg
Pelaajaura
Pääsarjaura:  1980–1999
Seurat:  AIK (Elitserien), Leksands IF (Elitserien), HV71 (Elitserien), ETC Timmendorfer Strand (1. Liga Nord), Kärpät (I-divisioona), London Knights (Ice Hockey Superleague)
NHL-varaus:  125:s, 1981 St. Louis Blues
| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Calgary 1988 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Tšekkoslovakia 1992 | jääkiekko |  |
|  Hopeaa | Neuvostoliitto 1986 | jääkiekko |  |
|  Hopeaa | Sveitsi 1990 | jääkiekko |  |
|  Hopeaa | Saksa 1993 | jääkiekko |  |
Karl Peter Åslin (21. syyskuuta 1962 Norrtälje – 19. tammikuuta 2012 Leksand) oli ruotsalainen jääkiekkoilija, jonka pelipaikka oli maalivahti. AIK:n kasvatti Åslin saavutti Ruotsin maajoukkueessa olympiapronssia Calgaryssä 1988 ja neljä MM-mitalia. Nuorten MM-kilpailuista Åslin voitti Ruotsin joukkueessa kultaa vuonna 1981 ja pronssia vuonna 1980.
Åslinin muut seurat olivat Leksands IF, HV71, ETC Timmendorfer Strand (Saksa), Oulun Kärpät (Suomi) ja London Knights (Yhdistynyt kuningaskunta). Åslin voitti Ruotsin mestaruuden AIK:ssa vuosina 1982 ja 1984 sekä HV71:ssä 1995. Hopeaa hän sai vuonna 1981 AIK:ssa sekä Leksandissa vuonna 1989.
Sango

| Sango |
| --- | --- |
Oma nimi:  sängö
Muu nimi:  Sangho
Tiedot
Alue:   Keski-Afrikan tasavalta    Tšad    Kamerun    Kongon tasavalta    Kongon dem. tasavalta
Virallinen kieli:   Keski-Afrikan tasavalta
Puhujia:  510 000 (L1) 1,6 milj. (L2)
Sija:  ei sadan suurimman joukossa
Kirjaimisto:  latinalainen
Kielitieteellinen luokitus
Kielikunta:  nigeriläis-kongolaiset kielet
Kieliryhmä:  adamawa-ubangilaiset kielet
Kielikoodit
ISO 639-1:  sg
ISO 639-2:  sag
ISO 639-3:  sag
 Ohje 
Sango on Keski-Afrikan tasavallan suurin kieli ja toinen virallisista kielistä. Kieltä äidinkielenään puhuvia asuu Keski-Afrikan tasavallan lisäksi Tšadissa, Kamerunissa, Kongon tasavallassa ja Kongon demokraattisessa tasavallassa.
Sangoa puhuu äidinkielenään noin 510 000 ja toisena kielenään noin 1,6 miljoonaa ihmistä. Siinä on paljon lainasanoja ranskasta.
Sangon luokitus on ollut kiistanalainen: kieleen perehtyneet tutkijat ovat väitelleet, onko kyseessä kreolikieli vai ei. William J. Samarinin näkemyksen mukaan sango on kreolikieli, jonka rakenteet perustuvat täysin lähialueen afrikkalaisille kielille ranskalaisista lainasanoista huolimatta. Vastaväitteitä ovat esittäneet mm. Marcel Diki-Kidiri ja Charles H. Morrill, joiden mukaan kreolisoituminen ei ole ainoa sangon rakenteita selittävä taustateoria.
Sango voidaan myös jakaa edelleen kahteen varianttiin.
Historia

Sango oli alun perin ubangilaisiin kieliin perustuva yksinkertainen välikieli, jota käytettiin heimojen välisen kaupankäynnin yhteydessä. Vasta Keski-Afrikan pääkaupungin, Banguin, nopea kasvu 1960-luvulta lähtien loi ensimmäisen sangoa äidinkielenä puhuvan sukupolven, kun kieli muuttui siirtolaisvanhempien markkinakielestä kaupunkilaislasten arkikieleksi. Ensin se johti kielen kehittymiseen erityisesti sanaston kasvamisen osalta. Toiseksi sango sai pääkaupungin kielenä lisää arvovaltaa ja siitä tehtiin Keski-Afrikan kansallinen kieli 1964 ja virallinen kieli 1991.
Kirjoitusjärjestelmä ja fonologia

Sangossa on seitsemän vokaalia: a, e, ɛ, i, o, ɔ, u. Niistä viisi (i, a, ɛ, ɔ, u) voi ääntyä myös nenän kautta. Virallisessa oikeinkirjoituksessa e ja ɛ kirjoitetaan e:nä sekä o ja ɔ kirjoitetaan o:na. Niinpä nenävokaalit kirjoitetaan in, en, an, on, un.
Vokaaleilla voi olla jokin kolmesta äänenkorkeudesta, jotka vaikuttavat sanan merkitykseen. Kirjoituksessa matalaa korkeutta ei merkitä (e), keskikorkeus merkitään yläpisteillä (ë) ja korkea äänenkorkeus väkäsellä (ê). Siten do-re-mi kirjoitettaisiin do-rë-mî.
Sangon konsonantit ovat: p, b, t, d, k, g, kp, gb, mb, mv, nd, ng, ngb, nz, f, v, s, z, h, l, r, y, w. Ääntämyksestä on huomattava, että ng ääntyy [ŋg] ja ngb ääntyy [ŋb]. Kieltä kirjoitetaan latinalaisin aakkosin. Raamattu käännettiin kokonaan sangoksi vuonna 2012.
Kirjoitusjärjestelmä ja fonologia > Konsonantit

|  |  | Bilabiaali | Labiodentaali | Dentaali | Alveolaari | Palataali | Velaari | Labiovelaari | Glottaali |
| --- | --- | --- | --- | --- | --- | --- | --- | --- | --- |
| Nasaali | Nasaali | m |  | n |  |  |  |  |  |
| Klusiili | Norm. | p | b |  | t | d |  |  | k | g | kp | gb |  |
| Klusiili | Prenasaali | mb | mv | nd | nz | nj | ng | ngb |  |
| Frikatiivi | Frikatiivi |  | f | v |  | s | z |  |  |  | h |
| Lateraali | Lateraali |  |  |  | l |  |  |  |  |
| Tremulantti | Tremulantti |  |  |  | r |  |  |  |  |
| Approksimantti | Approksimantti | w |  |  |  | j |  |  |  |
Lähde:
Kirjoitusjärjestelmä ja fonologia > Vokaalit

|  | Etinen | Keskinen | Takainen |
| --- | --- | --- | --- |
| Suppea | i |  | u |
| Puolisuppea | e |  | o |
| Puoliavoin | ɛ |  | ɔ |
| Avoin |  | a |  |
Kaikki vokaalit lukuun ottamatta puolisuppeita voivat esiintyä myös nasaalisina.
Lähde:
Kielinäyte

»Adü âzo kûê yamba, ngâ âla lîngbi terê na lêgë tî nëngö-terê na tî ângangü. Ala kûê awara ndarä na börö-li sï âla lîngbi tî dutï na âmbâ tî âla gï na lêngö söngö.»
Suomeksi:
»Kaikki ihmiset syntyvät vapaina ja tasavertaisina arvoltaan ja oikeuksiltaan. Heille on annettu järki ja omatunto, ja heidän on toimittava toisiaan kohtaan veljeyden hengessä.»
(YK:n ihmisoikeuksien yleismaailmallisen julistuksen 1. artikla)
Aiheesta muualla

Sango lessons in Suomi and English (Arkistoitu – Internet Archive)
Wikipedia, vapaa tietosanakirja
Ruusujen aika

| Ruusujen aika |
| --- | --- |

Ohjaaja:  Risto Jarva
Käsikirjoittaja:  Risto Jarva Jaakko Pakkasvirta
Tuottaja:  Risto Jarva
Säveltäjä:  Otto Donner Kaj Chydenius Eero Ojanen
Kuvaaja:  Antti Peippo
Leikkaaja:  Risto Jarva Jukka Mannerkorpi Lasse Naukkarinen
Pääosat:  Arto Tuominen Ritva Vepsä Kalle Holmberg Tarja Markus
Valmistustiedot
Valmistusmaa:  Suomi
Tuotantoyhtiö:  Filminor
Ensi-ilta:  7. helmikuuta 1969
Kesto:  107 min
Alkuperäiskieli:  suomi
Budjetti:  320 000 markkaa
Katsojat:   noin 30 000
Aiheesta muualla
IMDb 
Elonet
AllMovie
Infobox OKNimi-testi OK: 
Ruusujen aika on Risto Jarvan ohjaama ja tuottama tieteiselokuva vuodelta 1969.
Taustaa

Elokuvan käsikirjoitus on Risto Jarvan ja Jaakko Pakkasvirran. Alun pitäen ideana oli kertoa kuolleen ihmisen menneisyydestä jälkeenjääneen aineiston pohjalta, mutta näkökulma kääntyi tulevaisuuteen ja materiaaliksi otettiin senhetkistä aineistoa. Kuvat museosta kuuluvat elokuvan alkuperäiseen materiaaliin. Tulevaisuus hahmotettiin ennusteiden pohjalta, hyödynnettiin muun muassa Herman Kahnin teosta The Year 2000. Myös Michael Youngin satiiria meritokratiasta käytettiin hyväksi, joskaan ei suoraan. Yksi elokuvan lähtökohta oli vastustaa vallalla olevaa kliseetä, tulevaisuuden näkemistä pelottavana, totalitaarisena. Silti elokuvan yhteiskunnasta tuli meritokratia.
Elokuvan budjetti vuonna 1969 oli 320 000 markkaa. Summa vastasi ostovoimaltaan 429 664:ää euroa vuonna 2008.
Juoni

Elokuva sijoittuu tulevaisuuteen, vuoteen 2012, jolloin meritokraattinen yhteiskuntajärjestys on voimassa ja luokkaerot ovat kadonneet. Elokuvan päähenkilö tekee historiallista tutkimusta 1970-luvulla tapaturmaisesti kuolleesta naisesta. Vaikka teknologia on näennäisesti parantanut ihmisen elämää, kytee pinnan alla edelleen 1960-luvun henkinen luokkataistelu, joka elokuvan sivujuonessa kulminoituu ydinvoimalassa tapahtuvaan lakkokenraalin surmaan.